paragraph_text: Cormac McCarthy (rođen kao Charles McCarthy; 20. srpnja 1933. u Providence, Rhode Island) američki je romanopisac i dramatičar. Poznat je po romanima kao što su Ovo nije zemlja za starce (adaptiran u istoimeni film koji je nagrađen s četiri Oscara), Cesta (nagrađen Pulitzerovom nagradom za književno djelo), Krvavi meridijan te Svi lijepi konji ( nagrađen Nacionalnom knjiškom nagradom). Djela Cesta, Ovo nije zemlja za starce, Child of God, Svi lijepi konji te The Sunset Limited su adaptirani u filmove. Napisao je scenarij za film Ridleya Scotta The Counselor iz 2013. godine.